[{"text_idx": "#000001", "text": "Avalikus sektoris to\u0308o\u0308tamise kohta levivad tihti mu\u0308u\u0308did nagu seal oleks igav to\u0308o\u0308tada ning ei saa katsetada, eksida ega areneda. Tegelikkus peegeldab aga hoopis vastupidist. Ka avalikus sektoris peavad to\u0308o\u0308andjad oluliseks head sisekliimat ja juhtimiskultuuri, toetatakse inimeste arengut nii professionaalina kui ka isiksusena, luuakse tingimused koosto\u0308o\u0308ks ning arenguks. Oma mo\u0303tteid selles osas, miks valida to\u0308o\u0308 avalikus sektoris, jagab Riigi Infosu\u0308steemi Ameti (RIA) andmevahetuse osakonnajuhataja Joonas Heiter."}, {"text_idx": "#000002", "text": "Miks sa to\u0308o\u0308tad selles ettevo\u0303ttes ja mitte kuskil mujal? Miks oled valinud just to\u0308o\u0308 avalikus sektoris?"}, {"text_idx": "#000003", "text": "Oma to\u0308o\u0308elust olen suurema osa to\u0308o\u0308tanud erasektoris, kuid RIA on oma olemuselt, kultuurilt ja toimimiselt va\u0308ga sarnane u\u0308he erasektori asutuse tugiu\u0308ksusega, kus ko\u0303ik sinu tegevused ei va\u0308ljendu otse kasuminumbrite kasvus, kuid tegevusest su\u0308nnivad eeldused va\u0308ga paljudel a\u0308riu\u0308ksustel va\u0308a\u0308rtust luua. RIA-s to\u0308o\u0308tades unustad aeg-ajalt a\u0308ra, et tegu on avaliku sektori asutusega, kuivo\u0303rd kogu meelestatus on suunatud eesma\u0308rkide ta\u0308itmisele ning kliendikeskselt va\u0308a\u0308rtuse pakkumisele."}, {"text_idx": "#000005", "text": "Ko\u0303ige olulisem on meelestatus. Sa pead tahtma midagi pa\u0308riselt a\u0308ra teha ning u\u0308ldjuhul seda oma tiimiga. Tehniline taust on kindlasti enamus ametikohtadel kasuks kui mitte eelduseks, kuid kindlasti on RIA ka suurepa\u0308rane koht koolitarkuse ko\u0303rvale praktiline kogemus saada."}, {"text_idx": "#000006", "text": "\u201eUus infou\u0308hiskonna arengukava on vo\u0303tnud sihiks avalike e-teenuste kvaliteedi ja kasutajakogemuse ja\u0308rgmise arenguhu\u0308ppe \u2013 arendatakse va\u0308lja na\u0308htamatud su\u0308ndmusteenused.\u201c"}, {"text_idx": "#000007", "text": "Milline on to\u0308o\u0308turu tulevik? Millised oskused muutuvad ja\u0308rjest olulisemaks?"}, {"text_idx": "#000008", "text": "IKT sektor on kindlasti mo\u0303nevo\u0303rra kiirema arenguga ning ka na\u0308gemus to\u0308o\u0308turust vo\u0303ib keskmisest mo\u0303nevo\u0303rra erineda. Kindlasti on ko\u0303ige olulisem oskus kiirelt kohaneda, olla avatud uutele ideedele ning treenida endas omadust asju piisaval tasemel endale lahtimo\u0303testamiseks. Info vajalike algto\u0303dede leidmiseks on olemas igau\u0308he nutitelefonis, oluline on sealt o\u0303iged asjad va\u0308lja lugeda."}, {"text_idx": "#000010", "text": "Tahame olla avaliku sektori IT kompetentsikeskus. Tahame, et meil to\u0308o\u0308taks parimad ja motiveerituimad spetsialistid. Oma teenustes tahame olla innovaatilised, kuid selle arvelt ei tee kindlasti ja\u0308releandmisi ku\u0308berturvalisuses. RIA visioon on luua ja kaitsta maailma parimat digitaalset u\u0308hiskonda \u2013 tahame u\u0308letada mo\u0303ttelisi piire ja na\u0308idata, et vo\u0303imatu on vo\u0303imalik! Va\u0308a\u0308rtustame va\u0308ga koosto\u0308o\u0308d nii riigiasutuste kui ka erasektoriga. Koos teiste riigi IT-asutustega loome tingimusi selleks, et erasektor saaks digitaalselt ja innovatiivselt areneda. U\u0308htlasi soovime, et kodanikel ja ettevo\u0303tetel oleks riigiga kerge suhelda."}, {"text_idx": "#000012", "text": "Isiklikult leian, et parim oleks kogemust omada mo\u0303lemast sektorist, nii et kui mo\u0303ni ta\u0308nane RIA to\u0308o\u0308taja on lahkumas, siis talle o\u0308eldakse, et mine tutvu laia maailmaga ning leia seeja\u0308rel tee tagasi RIA tegemistesse ning seda on ka u\u0308ksjagu juhtunud. RIA-s saad olla IT maailma arengutega kursis nii Eesti keskselt kuid ka teiste riikide ja suurte organisatsioonide kogemuse baasil. RIA va\u0308a\u0308rtuspakkumisse kuulub kindlalt vo\u0303imalus muuta maailma \u2013 teha IT-valdkonnas midagi sellist, mida keegi teine ei tee! Avaliku sektori asutusena on meil vo\u0303imalus muuta piire ja vo\u0303imaldada teistele selliseid digitaalseid lahendusi, mis muudavad suhtlemise riigiga ho\u0303lpsaks. Ning to\u0308o\u0308andjana peame oluliseks head sisekliimat ja juhtimiskultuuri, toetame inimeste arengut nii professionaalina kui ka isiksusena, loome tingimused koosto\u0308o\u0308ks, arenguks ja vastutustundlikuks to\u0308o\u0308tamiseks."}, {"text_idx": "#000013", "text": "Kuidas toetab ettevo\u0303te to\u0308o\u0308tajate isiklikku arengut?"}, {"text_idx": "#000014", "text": "RIA-s on lisaks tavapa\u0308rasele koolitusprogrammile va\u0308ga suur ro\u0303hk sisekoolitustel ning u\u0308ksteisele oma kogemuse jagamisel. Regulaarselt toimuvad hommikuseminarid, tehnoloogiaklubid ning kui on mo\u0303ni teema, millest maja sees kuulata tahetakse, siis selle teema eestko\u0303neleja ka leitakse. Isiklikku arengusse panustab kindlasti ka valikuvabadus, et saad tegeleda sellega, millega sa tahad tegeleda. Rutiinsete to\u0308o\u0308u\u0308lesannete osakaal on vo\u0303imalikult madal. Lisaks on vo\u0303imalus kasutada na\u0308iteks coachi abi. Kes siseneb majja algaja (IT)to\u0308o\u0308tajana ning soovib teha erialast karja\u0308a\u0308ri, seda toetab RIA igaku\u0308lgselt erinevate koolitustega ning tasemeo\u0303ppes osalemise toetamisega, no\u0303udes loomulikult ka to\u0308o\u0308 tulemuslikkust. Seega, kes vo\u0303tab vastutuse oma isikliku arengu eest, peaks RIA-s tundma end turvaliselt ja ha\u0308sti."}, {"text_idx": "#000016", "text": "RIA-s on mitmeid u\u0308hisu\u0308ritusi ning iga tiim on veidi isena\u0308gu, kuid kindlasti on ka neid seminare, mis toovad kogu maja kokku. Traditsiooniliselt valitakse aasta meeskonda, liidrit, vastutajat jne. Tiimide po\u0303hiselt on u\u0308ritusi va\u0308ga palju, alustades reede o\u0303htusest kellegi koostatud ma\u0308luma\u0308ngust vo\u0303i u\u0308hisest jalgpallilahingust kuni teatri vo\u0303i muuseumiku\u0308lastuseni."}, {"text_idx": "#000017", "text": "RIA-sse on oodatud ko\u0303ik IT maailmaga tutvust sobitavad vo\u0303i selles juba eksperdi taseme saavutanud sa\u0308rasilmsed inimesed. Kindlasti on vaja lisaks IT-le ka teisi vo\u0303tmekompetentse, finantsidest juriidilise maailmani"}, {"text_idx": "#000020", "text": "To\u0308o\u0308elublogi.ee lehelt leiad ko\u0303ik vajaliku, et olla kursis to\u0308o\u0308turu uudistega. Kui sul on ettepanekuid erinevate teemade osas vo\u0303i soovid teha koosto\u0308o\u0308d, siis vo\u0303ta meiega julgelt u\u0308hendust."}]